title: A Tanács 2009/1003/KKBP határozata ( 2009. december 22. ) a Guineai Köztársasággal szembeni korlátozó intézkedésekről szóló 2009/788/KKBP közös álláspont módosításáról

text:
               23.12.2009

               HU

               Az Európai Unió Hivatalos Lapja

               L 346/51

      A TANÁCS 2009/1003/KKBP HATÁROZATA

   (2009. december 22.)
   a Guineai Köztársasággal szembeni korlátozó intézkedésekről szóló 2009/788/KKBP közös álláspont módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               2009. október 27-én a Tanács a 2009. szeptember 28-án Conakryban rendezett politikai tüntetésnek a biztonsági erők általi erőszakos elfojtására válaszul elfogadta a Guineai Köztársasággal szembeni korlátozó intézkedésekről szóló 2009/788/KKBP közös álláspontot (1).

               (2)

               Tekintettel a Guineai Köztársaságban kialakult helyzet súlyosságára, további korlátozó intézkedéseket kell elrendelni a Nemzeti Tanács a Demokráciáért és a Fejlődésért (NCDD) nevű szervezet egyes tagjai és a velük kapcsolatban álló természetes vagy jogi személyekkel, jogalanyokkal és szervezetekkel szemben, akik, illetve amelyek felelősek az erőszakos fellépésért és az országban kialakult politikai patthelyzetért.

               (3)

               Ezenkívül további, az NCDD-vel kapcsolatban álló természetes vagy jogi személyeket, jogalanyokat és szervezeteket fel kell venni a 2009/788/KKBP közös álláspont mellékletében szereplő jegyzékbe, mely azon személyeket sorolja fel, akikre a korlátozó intézkedések vonatkoznak.

               (4)

               Egyes intézkedések végrehajtásához az Unió további fellépése szükséges,

         ELFOGADTA EZT A HATÁROZATOT:
   1. cikk
   A 2009/788/KKBP közös álláspont a következőképpen módosul:

               1.

               Az 1. cikk helyébe a következő szöveg lép:
               „1. cikk
               (1)   A tagállamok állampolgárai részéről vagy a tagállamok területéről, illetve az azok lobogója alatt közlekedő vízi vagy légi járművek felhasználásával tilos a Guineai Köztársaság területére származási helyüktől függetlenül fegyvereket és minden egyéb ezekhez kapcsolódó felszerelést értékesíteni, szállítani, átruházni vagy kivinni, ideértve a fegyvereket és lőszereket, katonai járműveket és felszereléseket, katonai jellegű felszereléseket és a felsoroltak pótalkatrészeit, valamint belső elnyomásra használható felszereléseket.
               (2)   Tilos:

                           a)

                           közvetlenül vagy közvetve bármely guineai köztársasági természetes vagy jogi személy, jogalany vagy szervezet részére vagy a Guineai Köztársaságban való felhasználás céljából olyan technikai segítséget, közvetítői szolgáltatást és az (1) bekezdésben említett cikkekhez kapcsolódó vagy az említett cikkek rendelkezésre bocsátásához, gyártásához, karbantartásához és használatához kapcsolódó egyéb szolgáltatást nyújtani;

                           b)

                           közvetlenül vagy közvetve bármely guineai köztársasági természetes vagy jogi személy, jogalany vagy szervezet részére vagy a Guineai Köztársaságban való felhasználás céljából az (1) bekezdésben említett cikkekkel kapcsolatos finanszírozást vagy pénzügyi támogatást nyújtani, beleértve különösen az említett cikkek értékesítésére, szállítására, átruházására vagy kivitelére vonatkozó, vagy az ehhez kapcsolódó technikai segítség, közvetítői szolgáltatás és egyéb szolgáltatás nyújtásával kapcsolatos támogatásokat, kölcsönöket és exporthitel-biztosítást;

                           c)

                           tudatosan és szándékosan részt venni az olyan tevékenységekben, amelyeknek célja vagy hatása az a) és b) pontban említett tilalmak megkerülése.”

               2.

               A 2. cikk helyébe a következő szöveg lép:
               „2. cikk
               (1)   Az 1. cikk rendelkezéseit nem kell alkalmazni:

                           a)

                           a kizárólag humanitárius vagy védelmi célokat szolgáló, vagy az Egyesült Nemzetek SZervezete (ENSZ) és az EU intézményépítő programjaihoz vagy az EU és az ENSZ válságkezelési műveleteihez szánt, halált nem okozó katonai felszerelések, illetve belső elnyomásra használható felszerelések értékesítésére, szállítására, átruházására vagy kivitelére;

                           b)

                           azon nem harci járművek értékesítésére, szállítására, átruházására vagy kivitelére, amelyeknek ballisztikai védelemre irányuló gyártása vagy az erre irányuló anyagokkal történő felszerelése kizárólag az EU és tagállamai személyzete védelmi céljait szolgálja a Guineai Köztársaságban;

                           c)

                           az említett felszereléssel vagy az említett programokkal és műveletekkel kapcsolatos technikai segítségnyújtásra, közvetítői szolgáltatásra és egyéb szolgáltatásra;

                           d)

                           az említett felszereléssel vagy az említett programokkal és műveletekkel kapcsolatos finanszírozás vagy pénzügyi támogatás nyújtására,

                     feltéve, hogy az ilyen kivitelt és segítségnyújtást az érintett illetékes hatóság előzetesen jóváhagyta.
               (2)   Az 1. cikk rendelkezései nem vonatkoznak az olyan védőruházatra, ideértve a golyóálló mellényeket és a katonai sisakokat, amelyeket az ENSZ, az EU vagy tagállamainak alkalmazottai, a média képviselői, valamint a humanitárius és a fejlesztési szervezetek munkatársai és kísérő személyzete kizárólag személyes használatra, átmeneti jelleggel vittek be a Guineai Köztársaság területére.”

               3.

               A 3. cikk (1) bekezdése helyébe a következő szöveg lép:
               „(1)   A tagállamok megteszik a szükséges intézkedéseket annak érdekében, hogy megakadályozzák az NCDD egyes tagjainak és a velük kapcsolatban álló, a mellékletben felsorolt személyeknek a területükre történő beutazását vagy az azon keresztül történő átutazását.”

               4.

               A szöveg a következő cikkel egészül ki:
               „3a. cikk
               (1)   A mellékletben felsorolt, az NCDD egyes tagjaihoz és a velük kapcsolatban álló természetes vagy jogi személyekhez, jogalanyokhoz és szervezetekhez tartozó, tulajdonukban vagy birtokukban lévő, vagy ellenőrzött minden pénzeszközt és gazdasági forrást be kell fagyasztani.
               (2)   A mellékletben felsorolt természetes vagy jogi személyek, jogalanyok vagy szervezetek számára vagy javára semmilyen pénzeszközt vagy gazdasági forrást sem közvetve, sem közvetlenül nem lehet rendelkezésre bocsátani.
               (3)   Tagállami illetékes hatóság engedélyezheti – az általa megfelelőnek vélt feltételekkel – egyes befagyasztott pénzeszközök vagy gazdasági források felszabadítását, illetve az azokhoz való hozzáférést, amennyiben megállapította, hogy az érintett pénzeszközök vagy gazdasági erőforrások:

                           a)

                           a mellékletben felsorolt személyek és eltartott családtagjaik alapvető szükségleteinek kielégítéséhez szükségesek, beleértve az élelmiszerek, bérlet vagy jelzálog, gyógyszerek és orvosi kezelés, adók, biztosítási díjak és közműdíjak költségeit;

                           b)

                           kizárólag jogi szolgáltatások nyújtásával kapcsolatban felmerülő, ésszerű mértékű szakértői díjak kifizetését, illetve azzal kapcsolatos kiadások megtérítését szolgálják;

                           c)

                           kizárólag a befagyasztott pénzeszközök vagy gazdasági források szokásos kezelési vagy számlavezetési díjainak vagy költségeinek kiegyenlítésére szolgálnak; vagy

                           d)

                           rendkívüli kiadások fedezéséhez szükségesek, feltéve, hogy az illetékes hatóság az engedély megadását megelőzően legalább két héttel közölte a többi tagállam illetékes hatóságával és a Bizottsággal a konkrét engedély megadása alapjául szolgáló indokokat.

                     A tagállam az e bekezdés alapján kiadott minden engedélyről tájékoztatja a többi tagállamot és a Bizottságot.
               (4)   Az (1) bekezdéstől eltérve a tagállamok illetékes hatóságai engedélyezhetik egyes befagyasztott pénzeszközök vagy gazdasági források felszabadítását, amennyiben teljesülnek a következő feltételek:

                           a)

                           a pénzeszközök vagy a gazdasági források a 3a. cikkben említett természetes vagy jogi személy, jogalany vagy szervezet mellékletbe történő felvételének időpontja előtt keletkezett bírósági, közigazgatási vagy választottbírósági határozaton alapuló zálogjog, vagy azon időpont előtt hozott bírósági, közigazgatási vagy választottbírósági határozat hatálya alá tartoznak;

                           b)

                           a pénzeszközöket vagy a gazdasági erőforrásokat kizárólag ilyen zálogjoggal biztosított vagy ilyen határozatban érvényesként elismert követelések kielégítésére fogják használni, az ilyen követelésekkel rendelkező személyek jogaira alkalmazandó irányadó törvényekben és rendelkezésekben meghatározott korlátokon belül;

                           c)

                           a zálogjog vagy a határozat nem a mellékletben felsorolt természetes vagy jogi személy, jogalany vagy szervezet javát szolgálja; és

                           d)

                           a zálogjog vagy a határozat elismerése nem ellentétes az érintett tagállam közrendjével.

                     A tagállam az e bekezdés alapján kiadott minden engedélyről tájékoztatja a többi tagállamot és a Bizottságot.
               (5)   A (2) bekezdést nem alkalmazandó a befagyasztott számlákhoz hozzáadódó:

                           a)

                           kamatra vagy egyéb hozamokra; vagy

                           b)

                           olyan szerződések, megállapodások vagy kötelezettségek alapján esedékes kifizetésekre, amelyeket azt megelőzően kötöttek meg, illetve amelyek azt megelőzően merültek fel, hogy e számlák e közös álláspont hatálya alá kerültek,

                     feltéve, hogy ezen kamatok, egyéb hozamok és kifizetések továbbra is az (1) bekezdés hatálya alá tartoznak.”

         2. cikk
   A 2009/788/KKBP közös álláspont melléklete helyébe e határozat melléklete lép.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. december 22-én.

            a Tanács részéről

            az elnök

         A. CARLGREN

      (1)  HL L 281., 2009.10.28., 7. o.

      II. MELLÉKLET

         A 3. ÉS A 3A. CIKKBEN EMLÍTETT SZEMÉLYEK JEGYZÉKE

                  Név (és esetleges névváltozatok)

                  Azonosító adatok (születési idő és hely (sz. i. és sz. h.), útlevél (Pass.)/személyi igazolvány száma …)

                  Okok

                  1.

                  Moussa Dadis CAMARA százados

                  sz. i.: 1964.1.1. vagy 1968.12.29.
                  Pass.: R0001318

                  a CNDD elnöke

                  2.

                  Mamadouba (más néven Mamadou) Toto CAMARA altábornagy

                  sz. i.: 1946.1.1.
                  Pass.: R00009392

                  biztonsági és polgári védelmi miniszter

                  3.

                  Sékouba KONATÉ vezérezredes

                  sz. i.: 1964.1.1.
                  Pass.: R0003405/R0002505

                  honvédelmi miniszter

                  4.

                  Mathurin BANGOURA ezredes

                  sz. i.: 1962.11.15.
                  Pass.: R0003491

                  a távközlésért és az új információs technológiákért felelős miniszter

                  5.

                  Aboubacar Sidiki (más néven Idi Amin) CAMARA alezredes

                  sz. i.: 1979.10.22.
                  Pass.: R0017873

                  miniszter, a CNDD állandó titkára (a hadseregben betöltött hivatalából 2009.1.26-án felmentve)

                  6.

                  Oumar BALDÉ őrnagy

                  sz. i.: 1964.12.26.
                  Pass.: R0003076

                  a CNDD tagja

                  7.

                  Mamadi (más néven Mamady) MARA őrnagy

                  sz. i.: 1954.1.1.
                  Pass.: R0001343

                  a CNDD tagja

                  8.

                  Almamy CAMARA őrnagy

                  sz. i.: 1975.10.17.
                  Pass.: R0023013

                  a CNDD tagja

                  9.

                  Mamadou Bhoye DIALLO alezredes

                  sz. i.: 1956.1.1.
                  Pass.: R0001855

                  a CNDD tagja

                  10.

                  Koulako BÉAVOGUI százados

                  a CNDD tagja

                  11.

                  Kandia (más néven Kandja) MARA rendőralezredes

                  Pass.: R0178636

                  a CNDD tagja
                  Labé regionális biztonsági igazgatója

                  12.

                  Sékou MARA ezredes

                  sz. i.: 1957

                  a CNDD tagja
                  a Nemzeti Rendőrség főkapitány-helyettese

                  13.

                  Morciré CAMARA

                  sz. i.: 1949.1.1.
                  Pass.: R0003216

                  a CNDD tagja

                  14.

                  Alpha Yaya DIALLO

                  a CNDD tagja
                  A Vámhivatal nemzeti igazgatója

                  15.

                  Mamadou Korka DIALLO ezredes

                  sz. i.: 1962.2.19.

                  a kereskedelemért, az iparért és a kkv-kért felelős miniszter

                  16.

                  Kelitigui FARO őrnagy

                  sz. i.: 1972.8.3.
                  Pass.: R0003410

                  miniszter, a köztársaság elnökségének főtitkára

                  17.

                  Fodeba TOURÉ ezredes

                  sz. i.: 1961.6.7.
                  Pass.: R0003417 /R0002132

                  Kindia kormányzója (volt ifjúsági miniszter, miniszteri hivatalából 2009.5.7-én felmentve)

                  18.

                  Cheick Sékou (más néven Ahmed) Tidiane CAMARA őrnagy

                  sz. i.: 1966.5.12.

                  a CNDD tagja

                  19.

                  Sékou (más néven Sékouba) SAKO ezredes

                  a CNDD tagja

                  20.

                  Jean- Claude PIVI (más néven COPLAN) főhadnagy

                  sz. i.: 1960.1.1.

                  a CNDD tagja
                  az elnök biztonságáért felelős miniszter

                  21.

                  Saa Alphonse TOURÉ százados

                  sz. i.: 1970.6.03.

                  a CNDD tagja

                  22.

                  Moussa KEITA ezredes

                  sz. i.: 1966.1.1.

                  a CNDD tagja
                  a CNDD állandó titkára, a köztársasági intézményekkel való kapcsolatokért felelős miniszter

                  23.

                  Aïdor (más néven Aëdor) BAH alezredes

                  a CNDD tagja

                  24.

                  Bamou LAMA őrnagy

                  a CNDD tagja

                  25.

                  Mohamed Lamine KABA

                  a CNDD tagja

                  26.

                  Daman (más néven Dama) CONDÉ százados

                  a CNDD tagja

                  27.

                  Aboubacar Amadou DOUMBOUYA őrnagy

                  a CNDD tagja

                  28.

                  Moussa Tiégboro CAMARA őrnagy

                  sz. i.: 1968.1.1.
                  Pass.: 7190

                  a CNDD tagja
                  a kábítószer és a szervezett bűnözés elleni küzdelemmel foglalkozó különleges szolgálatokért felelős elnökségi miniszter

                  29.

                  Issa CAMARA százados

                  sz. i.: 1954

                  a CNDD tagja
                  Mamou kormányzója

                  30.

                  Dr. Abdoulaye Chérif DIABY ezredes

                  sz. i.: 1957.2.26.
                  Pass.: 13683

                  a CNDD tagja
                  egészségügyi és köztisztasági miniszter

                  31.

                  Mamady CONDÉ

                  sz. i.: 1952.11.28.
                  Pass.: R0003212

                  a CNDD tagja

                  32.

                  Cheikh Ahmed TOURÉ alhadnagy

                  a CNDD tagja

                  33.

                  Aboubacar Biro CONDÉ alezredes

                  sz. i.: 1962.10.15.
                  Pass.: 2443/R0004700

                  a CNDD tagja

                  34.

                  Bouna KEITA

                  a CNDD tagja

                  35.

                  Idrissa CHERIF

                  sz. i.: 1967.11.13.
                  Pass.: R0105758

                  az elnökség és a védelmi miniszter kommunikációért felelős minisztere

                  36.

                  Mamoudou (más néven Mamadou) CONDÉ

                  sz. i.: 1960.12.9.
                  Pass.: R0020803

                  a stratégiai és fejlesztési kérdésekért felelős, megbízott államtitkár

                  37.

                  Aboubacar Chérif (alias Toumba) DIAKITÉ főhadnagy

                  az elnök szárnysegédje

                  38.

                  Ibrahima Khalil DIAWARA

                  sz. i.: 1976.1.1.
                  Pass.: R0000968

                  Aboubacar Chérif „Toumba” Diakité különleges tanácsadója

                  39.

                  Marcel KOIVOGUI alhadnagy

                  Aboubacar Chérif „Toumba” Diakité helyettese

                  40.

                  Papa Koly KOUROUMA

                  sz. i.: 1962.11.3.
                  Pass.: R11914/R001534

                  a környezetvédelemért és a fenntartható fejlődésért felelős miniszter

                  41.

                  Nouhou THIAM őrnagy

                  sz. i.: 1960
                  Pass.: 5180

                  hadseregfelügyelő
                  a CNDD szóvivője

                  42.

                  Théodore (más néven Siba) KOUROUMA rendőrszázados

                  sz. i.: 1971.5.13.
                  Pass.: szolgálati R0001204

                  az elnökségi kabinet attaséja

                  43.

                  Kabinet (más néven Kabiné) KOMARA

                  sz. i.: 1950.3.8.
                  Pass.: R0001747

                  miniszterelnök

                  44.

                  Mamadou SANDÉ százados

                  sz. i.: 1969.12.12.
                  Pass.: R0003465

                  a gazdasági és pénzügyekért felelős elnökségi miniszter

                  45.

                  Alhassane (más néven Al-Hassane) Siba ONIPOGUI

                  sz. i.: 1961.12.31.
                  Pass.: 5938/R00003488

                  az állami ellenőrzésért felelős elnökségi miniszter

                  46.

                  Joseph KANDUNO

                  az ellenőrzésért, az átláthatóságért és a jó kormányzásért felelős miniszter

                  47.

                  Fodéba (más néven Isto) KÉIRA

                  sz. i.: 1961.6.4.
                  Pass.: R0001767

                  ifjúsági és sport-, valamint a fiatalok munkavállalásának előmozdításáért felelős miniszter

                  48.

                  Siba LOHALAMOU ezredes

                  sz. i.: 1962.8.1.
                  Pass.: R0001376

                  igazságügyi miniszter, pecsétőr

                  49.

                  Dr. Frédéric KOLIÉ

                  sz. i.: 1960.1.1.
                  Pass.: R0001714

                  a területi igazgatásért és a politikai ügyekért felelős miniszter

                  50.

                  Alexandre Cécé LOUA

                  sz. i.: 1956.1.1.
                  Pass.: R0001757 /
                  diplomata: R 0000027

                  külügyminiszter és a külföldön élő guineai állampolgárokért felelős miniszter

                  51.

                  Mamoudou (más néven Mahmoud) THIAM

                  sz. i.: 1968.10.4.
                  Pass.: R0001758

                  bányászati és energiaügyi miniszter

                  52.

                  Boubacar BARRY

                  sz. i.: 1964.5.28.
                  Pass.: R0003408

                  az építési ügyekért, a területrendezésért és a középületek hagyatékáért felelős elnökségi államminiszter

                  53.

                  Demba FADIGA

                  sz. i.: 1952.1.1.
                  Pass.: tartózkodási kártya FR365845/365857

                  a CNDD tagja, a CNDD és a kormány közötti kapcsolatokért felelős,
                  rendkívüli és teljhatalmú nagykövet

                  54.

                  Mohamed DIOP

                  sz. i.: 1963.1.1.
                  Pass.: R0001798

                  a CNDD tagja
                  Conakry kormányzója

                  55.

                  Mohamed (más néven Tigre) CAMARA őrmester

                  Az elnöki őrség „Koundara” táborához csatolt biztonsági erők tagja

                  56.

                  Habib HANN

                  sz. i.: 1950.12.15.
                  Pass.: 341442

                  a stratégiai állami ágazatok ellenőrző és megfigyelő bizottsága

                  57.

                  Ousmane KABA

                  a stratégiai állami ágazatok ellenőrző és megfigyelő bizottsága

                  58.

                  Alfred MATHOS

                  a stratégiai állami ágazatok ellenőrző és megfigyelő bizottsága

                  59.

                  Mandiou DIOUBATÉ százados

                  sz. i.: 1960.1.1.
                  Pass.: R0003622

                  az elnöki sajtóiroda igazgatója
                  a CNDD szóvivője

                  60.

                  Cheik Sydia DIABATÉ

                  sz. i.: 1968.4.23.
                  Pass.: R0004490

                  a hadsereg tagja
                  a Védelmi Minisztérium hírszerző és nyomozó szolgálatainak igazgatója

                  61.

                  Ibrahima Ahmed BARRY

                  sz. i.: 1961.11.11.
                  Pass.: R0048243

                  a Guineai Rádió és Televízió vezérigazgatója

                  62.

                  Alhassane BARRY

                  sz. i.: 1962.11.15.
                  Pass.: R0003484

                  a Központi Bank vezetője

                  63.

                  Roda Namatala FAWAZ

                  sz. i.: 1947.7.6.
                  Pass.: R0001977

                  a CNDD-vel kapcsolatban álló és annak pénzügyi támogatást nyújtó üzletember

                  64.

                  Dioulde DIALLO

                  a CNDD-vel kapcsolatban álló és annak pénzügyi támogatást nyújtó üzletember

                  65.

                  Kerfalla CAMARA KPC

                  a Guicopress elnök-vezérigazgatója
                  a CNDD-vel kapcsolatban álló és annak pénzügyi támogatást nyújtó üzletember

                  66.

                  Dr. Moustapha ZABATT

                  sz. i.: 1965.2.6.

                  az elnök orvosa és személyes tanácsadója

                  67.

                  Aly MANET

                  „Dadis Doit Rester” mozgalom

                  68.

                  Louis M’bemba SOUMAH

                  munkaügyi miniszter, az igazgatási reformért és a közszolgálatért felelős miniszter

                  69.

                  Cheik Fantamady CONDÉ

                  tájékoztatási és kulturális miniszter

                  70.

                  Boureima CONDÉ

                  mezőgazdasági és állattenyésztési miniszter

                  71.

                  Mariame SYLLA

                  a decentralizációért és a helyi fejlesztésért felelős miniszter


title: Az Európai Parlament (EU) 2015/1635 határozata (2015. április 29.) az Európai Elektronikus Hírközlési Szabályozók Testületének Hivatala 2013-as pénzügyi évre szóló költségvetésének végrehajtására vonatkozó mentesítésről

text:
               2015.9.30.

               HU

               Az Európai Unió Hivatalos Lapja

               L 255/162

      AZ EURÓPAI PARLAMENT (EU) 2015/1635 HATÁROZATA
      (2015. április 29.)
      az Európai Elektronikus Hírközlési Szabályozók Testületének Hivatala 2013-as pénzügyi évre szóló költségvetésének végrehajtására vonatkozó mentesítésről
      AZ EURÓPAI PARLAMENT,

                  —

                  tekintettel az Európai Elektronikus Hírközlési Szabályozók Testülete Hivatalának 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Elektronikus Hírközlési Szabályozók Testülete Hivatalának 2013-as pénzügyi évre vonatkozó éves beszámolójáról szóló jelentésére, a hivatal válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan a testület hivatala számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az Európai Elektronikus Hírközlési Szabályozók Testületének (BEREC) és Hivatalának létrehozásáról szóló, 2009. november 25-i 1211/2009/EK európai parlamenti és tanácsi rendeletre (5) és különösen annak 13. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére (A8-0081/2015),

         1.

            mentesítést ad az Európai Elektronikus Hírközlési Szabályozók Testülete Hivatalának irányítóbizottsága számára a hivatal 2013-as pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Elektronikus Hírközlési Szabályozók Testületének Hivatala irányítóbizottságának, a Tanácsnak, a Bizottságnak és a Számvevőszéknek, és gondoskodjon azoknak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 28. o.

         (2)  Lásd az 1. lábjegyzetet..

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 337., 2009.12.18., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: 2008/899/EK: A Bizottság határozata ( 2008. december 2. ) a Kínai Népköztársaságból származó citromsav behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról

text:
               3.12.2008

               HU

               Az Európai Unió Hivatalos Lapja

               L 323/62

      A BIZOTTSÁG HATÁROZATA

   (2008. december 2.)
   a Kínai Népköztársaságból származó citromsav behozatalára vonatkozó dömpingellenes eljárással kapcsolatban felajánlott kötelezettségvállalások elfogadásáról
   (2008/899/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 8. és 9. cikkére,
   a tanácsadó bizottsággal folytatott konzultációt követően,
   mivel:
   A.   AZ ELJÁRÁS

               (1)

               A Bizottság a 488/2008/EK rendelettel (2) ideiglenes dömpingellenes vámokat vetett ki a Kínai Népköztársaságból (a továbbiakban: Kína) származó citromsav Közösségbe irányuló behozatalára.

               (2)

               Az ideiglenes dömpingellenes intézkedések elfogadását követően a Bizottság folytatta a dömpinggel, a kárral és a közösségi érdekkel kapcsolatos vizsgálatot. A vizsgálat végleges megállapításait és következtetéseit a Kínai Népköztársaságból származó citromsav behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 1193/2008/EK tanácsi rendelet (3) tartalmazza.

               (3)

               A vizsgálat megerősítette a Kínából származó citromsav behozatalához kapcsolódó kárt okozó dömpingre vonatkozó ideiglenes megállapításokat.

         B.   KÖTELEZETTSÉGVÁLLALÁSOK

               (4)

               Az ideiglenes dömpingellenes intézkedések elfogadását követően hat együttműködő kínai exportáló gyártó, az Anhui BBCA Biochemical, az RZBC, a TTCA, a Yixing Union Biochemical, a Laiwu Taihe Biochemistry és a Weifang Ensign Industry árra vonatkozó kötelezettségvállalásokat ajánlott fel az alaprendelet 8. cikkének (1) bekezdésével összhangban. A kötelezettségvállalásokban az exportáló gyártók felajánlották, hogy az érintett terméket a dömping káros hatásainak kiküszöböléséhez szükséges áron vagy afölött értékesítik. Mindegyik exportáló gyártó minimum importárat ajánlott minden egyes eltérő terméktípusra vonatkozóan az intézkedések kijátszása kockázatának korlátozása érdekében.

               (5)

               Emellett az ajánlatok lehetővé teszik a minimumárak indexálását, mivel az érintett termék ára jelentős mértékben változott, különösen a vizsgálati időszakot követően nőtt számottevően. Az indexálást az exportáló gyártók által használt fő nyersanyag, a kukorica nyilvános nemzetközi árfolyamához viszonyítva végezték el. Az exportáló gyártók azonban felajánlották a minimumáraknak a legalább a kárt nem okozó árak szintjén való rögzítését akkor is, ha az indexálás alacsonyabb árszintet eredményezne.

               (6)

               A piacgazdasági elbánásban részesülő Laiwu Taihe Biochemistry felajánlotta, hogy a minimumárat a vizsgálat során megállapított rendes érték alapján számolja ki.

               (7)

               Emellett az exportáló gyártók – az árra vonatkozó kötelezettségvállalásnak az árak keresztkompenzációval történő megkerülése kockázatának mérséklése érdekében – egyfelől felajánlották, hogy jelentést nyújtanak be az azon vevőknek értékesített EU-n kívüli eladásokról, amelyek szervezete vagy struktúrája az EU határain kívülre terjed, amennyiben az exportáló gyártó értékesít terméket ennek a vevőnek az EU-ban. Az exportáló gyártók másfelől megállapodtak arról, hogy az EU-n kívüli értékesítésekkel kapcsolatban betartják az áralkalmazás szabályait.

               (8)

               Az exportáló gyártók a Bizottságot rendszeresen és részletesen tájékoztatják a Közösségbe irányuló exportjukról, vagyis a Bizottság hatékonyan ellenőrizheti a kötelezettségvállalások teljesítését.

               (9)

               Meg kell jegyezni továbbá, hogy a kínai fém-, ásvány- és vegyianyag-importőrök és -exportőrök kereskedelmi kamarája (China Chamber of Commerce of Metals, Minerals & Chemicals Importers & Exporters, a továbbiakban: CCCMC) csatlakozik a (4) preambulumbekezdésben említett hat vállalathoz, és ezért a kötelezettségvállalások ellenőrzésében is aktív szerepet fog játszani. Ezért a Bizottság szerint csekély a jóváhagyott kötelezettségvállalás megkerülésének kockázata.

               (10)

               A felajánlott kötelezettségvállalások nyilvánosságra hozatalát követően a közösségi gazdasági ágazat kifogásolta e felajánlott kötelezettségvállalásokat. A közösségi gazdasági ágazat úgy érvelt, hogy a kukoricához viszonyított indexálás nem megfelelő, mert más fő tényezők szintén befolyásolják az árak változását, és azt javasolta, hogy az indexálást a nyersanyagokhoz és az energiaköltségekhez viszonyítva végezzék el. A közösségi gazdasági ágazatnak az energiaköltségek figyelembevételével végzett indexálásra vonatkozó javaslatával kapcsolatban meg kell jegyezni, hogy az energia nem fő költségtényező. Emellett pedig nem lehetne megállapítani egyértelműen az indexálás alapját, mivel a szükséges energia különböző forrásokból, például szénből, földgázból és villamos energia segítségével is előállítható.

               (11)

               Emellett a közösségi gazdasági ágazat azzal érvelt, hogy mivel az exportáló gyártók a kötelezettségvállalás hatálya alá tartozó termékeket multinacionális vállalatoknak értékesítik, fokozottan fennáll az árak keresztkompenzációjának veszélye, vagyis a kötelezettségvállalás hatálya alá tartozó termékeket mesterségesen alacsony áron értékesíthetik ugyanannak a vevőnek az EU-n kívül annak érdekében, hogy így kompenzálják a termékeknek az Európai Közösségben érvényes minimum árait. E tekintetben meg kell jegyezni, hogy a vállalatok EK-ba irányuló exportjuk nagy részét vevőknek és nem multinacionális vállalatoknak értékesítik. Ennek ellenére, és a keresztkompenzáció bizonyos vállalatoknál fennmaradó kockázatának további csökkentése érdekében az ajánlatok speciális keresztkompenzációs záradékokat tartalmaznak a többi érintett vállalat által azon EK-ban található vevők számára való értékesítés tekintetében, amelyek szervezete vagy struktúrája az EU határain kívülre terjed. E záradékok jelentősen csökkentik a keresztkompenzáció kockázatát.

               (12)

               Tekintettel a fentiekre, az exportáló gyártók által felajánlott kötelezettségvállalások elfogadhatók.

               (13)

               Annak érdekében, hogy a Bizottság hatékonyan tudja ellenőrizni, hogy a vállalatok betartják-e a kötelezettségvállalásokat, a szabad forgalomba bocsátás iránti kérelem megfelelő vámhatóságnak történő benyújtásakor a dömpingellenes vám fizetése alóli mentesség feltételei a következők: i. kötelezettségvállalási számla bemutatása, amely legalább a 1193/2008/EK tanácsi rendelet mellékletében felsorolt elemeket tartalmazza; ii. az importált termékeket az említett vállalatok gyártották és szállították, valamint az első független közösségi vevő részére közvetlenül számlázták; valamint iii. a vámhatóságnak bejelentett és bemutatott termékek pontosan megfelelnek a kötelezettségvállalási számlában szereplő leírásnak. Amennyiben nem kerül bemutatásra ilyen számla, vagy nem felel meg a vámhatóságnak bemutatott terméknek, a megfelelő mértékű dömpingellenes vámot kell befizetni.

               (14)

               A kötelezettségvállalások betartásának további biztosítása érdekében az importőröket az említett tanácsi rendelet tájékoztatta arról, hogy az említett rendeletben előírt feltételek teljesítésének elmulasztása esetén, vagy amennyiben a Bizottság visszavonja a kötelezettségvállalások elfogadását, vámtartozás vethető ki az érintett tranzakciókra.

               (15)

               A kötelezettségvállalás megszegése vagy visszavonása esetén, illetve ha a Bizottság visszavonja a kötelezettségvállalás elfogadását, az alaprendelet 9. cikkének (4) bekezdésével összhangban kivetett dömpingellenes vámot kell automatikusan alkalmazni az alaprendelet 8. cikkének (9) bekezdésével összhangban,

         A KÖVETKEZŐKÉPPEN HATÁROZOTT:
   1. cikk
   Az alábbiakban felsorolt exportáló gyártók és a kínai fém-, ásvány- és vegyianyag-importőrök és -exportőrök kereskedelmi kamarája által a Kínából származó citromsav behozatalára vonatkozó dömpingellenes eljárással kapcsolatban felajánlott kötelezettségvállalásokat a Bizottság elfogadja.

               Ország

               Vállalat

               Kiegészítő TARIC-kód

               Kínai Népköztársaság

               Anhui BBCA Biochemical Co., Ltd – No 73 Daqing Road, Bengbu City 233010, Anhui tartomány

               A874

               Gyártó: RZBC Co., Ltd – No 9 Xinghai West Road, Rizhao, Shandong tartomány, értékesítő: a gyártóval kapcsolatban álló értékesítő vállalat: RZBC Imp. & Exp. Co., Ltd – No 9 Xinghai West Road, Rizhao, Shandong tartomány

               A926

               Gyártó: RZBC (Juxian) Co., Ltd – West Wing, Chengyang North Road, Ju County, Rizhao, Shandong tartomány, értékesítő: a gyártóval kapcsolatban álló értékesítő vállalat: RZBC Imp. & Exp. Co., Ltd – No 9 Xinghai West Road, Rizhao, Shandong tartomány

               A927

               TTCA Co., Ltd. – West, Wenhe Bridge North, Anqiu City, Shandong tartomány

               A878

               Yixing Union Biochemical Co., Ltd – Economic Development Zone Yixing City 214203, Jiangsu tartomány

               A879

               Laiwu Taihe Biochemistry Co. Ltd, No. 106 Luzhong Large East Street, Laiwu, Shandong tartomány

               A880

               Weifang Ensign Industry Co. Ltd, The West End, Limin Road, Changle City, Shandong tartomány

               A882

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2008. december 2-án.

            a Bizottság részéről

         Catherine ASHTON

            a Bizottság tagja

      (1)  HL L 56., 1996.3.6., 1. o.

      (2)  HL L 143., 2008.6.3., 13. o.

      (3)  A Hivatalos lap 1-ik oldalán található.